
. Φύλλου 2660 


ΑΠΟΦΑΣΕΙΣ 

Αριθμ.οικ. 26330/132 9 

Τροποποίηση των διατάξεων του π.δ. 77/1998 
«Προσαρμογή της Ελληνικής Νομοθεσίας προς 
τις διατάξεις της οδηγίας 96/53/ΕΚ του Συμβου¬ 
λίου της 25ης Ιουλίου 1996 σχετικά με τον κα¬ 
θορισμό, για ορισμένα οδικά οχήματα που κυ¬ 
κλοφορούν στην Κοινότητα, των μεγίστων 
επιτρεπόμενων διαστάσεων στις εθνικές και δι¬ 
εθνείς μεταφορές και των μέγιστων επιτρεπόμε¬ 
νων βαρών στις διεθνείς μεταφορές» (ΦΕΚ Α' 71 / 
07.04.1998) σε συμμόρφωση προς τις διατάξεις 
της οδηγίας 2015/719/ΕΕ του Ευρωπαϊκού Κοι¬ 
νοβουλίου και του Συμβουλίου της 29ης Απρι¬ 
λίου 2015 που τροποποιεί την οδηγία 96/53/ΕΚ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α. του άρθρου 53 του Κώδικα Οδικής Κυκλοφορίας 
που κυρώθηκε με το ν. 2696/1999 (ΦΕΚ Α'57/23-03-1999) 
όπως τροποποιήθηκε και ισχύει, 

β. των παραγράφων 1,2 και 3 του άρθρου 1 του ν. 1338/ 

1983 «Εφαρμογή του Κοινοτικού Δίκαιου» (ΦΕΚ Α'34/ 
17-03-1983) όπως τροποποιήθηκε μετο άρθρο 6 ν. 1440/ 

1984 (ΦΕΚ Α'70/21-05-1984) και της παραγράφου 2 του 
άρθρου 3 του ίδιου νόμου, όπως αντικαταστάθηκε με 
το άρθρο 65 του ν. 1892/1990 (ΦΕΚ Α' 101/31 -07-1990), 

γ. του άρθρου 90 του «Κώδικα νομοθεσίας για την Κυ¬ 
βέρνηση και κυβερνητικά όργανα» που κυρώθηκε με το 
άρθρο πρώτο του π.δ. 63/2005 (ΦΕΚ Α' 98/22-04-2005), 

δ. του π.δ. 109/2014 «Οργανισμός του Υπουργείου 
Υποδομών, Μεταφορών και Δικτύων» (ΦΕΚ Α' 176/ 
29-08-2014) όπως ισχύει, 

ε. του π.δ. 123/2016 «Ανασύσταση και μετονομασία του 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης, ανασύσταση του ΥπουργείουΤουρι- 
σμού, σύσταση Υπουργείου Μεταναστευτικής Πολιτικής 
και Υπουργείου Ψηφιακής Πολιτικής, Τηλεπικοινωνιών 
και Ενημέρωσης, μετονομασία Υπουργείων Εσωτερικών 
και Διοικητικής Ανασυγκρότησης, Οικονομίας, Ανάπτυξης 
και Τουρισμού και Υποδομών, Μεταφορών και Δικτύων. 


Ίδρυση και μετονομασία Υπουργείων, μεταφορά και κα¬ 
τάργηση υπηρεσιών» (ΦΕΚ Α'208/04-11-2016), 
στ. του π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α'210/05-11 -2016), 
ζ. της υπ' αριθμ. οικ. 4402/88/2017 κοινής απόφασης 
του Πρωθυπουργού και του Υπουργού Υποδομών και 
Μεταφορών «Καθορισμός αρμοδιοτήτων Υφυπουργού 
Υποδομών και Μεταφορών Νικόλαου Μαυραγάνη» 
(Β' 127/24-01-2017) [ΑΔΑ: 71ΞΦ465ΧΘΞ-ΩΘ4], 
η. του π.δ. 77/1998 «Προσαρμογή της Ελληνικής Νο¬ 
μοθεσίας προς τις διατάξεις της οδηγίας 96/53/ΕΚ του 
Συμβουλίου της 25ης Ιουλίου 1996 σχετικά με τον κα¬ 
θορισμό, για ορισμένα οδικά οχήματα που κυκλοφο¬ 
ρούν στην Κοινότητα, των μέγιστων επιτρεπόμενων 
διαστάσεων στις εθνικές και διεθνείς μεταφορές και 
των μέγιστων επιτρεπόμενων βαρών στις διεθνείς με¬ 
ταφορές» (ΦΕΚ Α' 71 /07-04-1998), όπως τροποποιήθηκε 
με το π.δ. 223/2004 «Τροποποίηση των διατάξεων του 
π.δ. 77/1998 σε συμμόρφωση προς τις διατάξεις της 
Οδηγίας 2002/7/ΕΚ του Ευρωπαϊκού Κοινοβουλίου και 
του Συμβουλίου της 18ης Φεβρουάριου 2002 που τρο¬ 
ποποιεί την Οδηγία 96/53/ΕΚ» (ΦΕΚ Α' 209/04-11 -2004) 
και την υπ'αριθμ. 16736/1230/2008 κοινή απόφαση των 
Υπουργών Οικονομίας και Οικονομικών, Περιβάλλοντος, 
Χωροταξίας και Δημοσίων Έργων και Μεταφορών και 
Επικοινωνιών «τροποποίηση του π.δ. 77/1998 (Α' 71), 
όπως έχει τροποποιηθεί με το π.δ. 223/2004 (Α' 209) και 
ισχύει» (ΦΕΚ Β' 1703/25-08-2008) και ισχύει. 

2. Την ανάγκη συμμόρφωσης προς τις διατάξεις της 
Οδηγίας 2015/719/ΕΚτου Ευρωπαϊκού Κοινοβουλίου και 
του Συμβουλίου της 29ης Απριλίου 2015 για την τροπο¬ 
ποίηση της οδηγίας 96/53/ΕΚ του Συμβουλίου σχετικά με 
τον καθορισμό, για ορισμένα οδικά οχήματα που κυκλο¬ 
φορούν στην Κοινότητα, των μέγιστων επιτρεπόμενων 
διαστάσεων στις εθνικές και διεθνείς μεταφορές και των 
μέγιστων επιτρεπόμενων βαρών στις διεθνείς μεταφο¬ 
ρές (ΕΕ 1115, 6.5.2015,0.1). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 

προϋπολογισμού, αποφασίζουμε: 

Άρθρο 1 

(Άρθρο 1 της Οδηγίας 2015/719/ΕΕ) 

Το π.δ. 77/1998 (Α' 71) όπως έχει τροποποιηθεί και 
ισχύει, τροποποιείται ως εξής: 












27450 

Τεύχος Β'2660/31.07.2017 


1) Το στοιχείο α), της παραγράφου 1 του άρθρου 2 
αντικαθίσταται από το ακόλουθο: 

«α) στις διαστάσεις των οχημάτων με κινητήρα των 
κατηγοριών Μ2 και Μ3 και των ρυμουλκούμενων τους 
κατηγορίας Ο και των οχημάτων με κινητήρα των 
κατηγοριών Ν2 και Ν3 και των ρυμουλκούμενων τους 
κατηγορίας 03 και 04, όπως ορίζονται στο παράρτημα II 
της οδηγίας 2007/46/ΕΚ του Ευρωπαϊκού Κοινοβουλίου 
και του Συμβουλίου, η οποία ενσωματώθηκε στην εθνι¬ 
κή νομοθεσία με την υπ'αριθμ. 29949/1841/2009 κοινή 
απόφαση των Υπουργών Οικονομίας και Οικονομικών, 
Ανάπτυξης και Μεταφορών και Επικοινωνιών (Β' 2112/ 
29-09-2009)». 

2) Το άρθρο 3 τροποποιείται ως εξής: 

α) Στο τέλος του πρώτου εδαφίου, προστίθενται οι 
ακόλουθοι ορισμοί: 

«- “εναλλακτικά καύσιμα”, τα καύσιμα ή οι πηγές ενέρ¬ 
γειας που χρησιμεύουν, έστω και εν μέρει, ως υποκατά¬ 
στατο για τις πηγές ορυκτού πετρελαίου στον ενεργειακό 
εφοδιασμό στις μεταφορές και έχουν τη δυνατότητα να 
συμβάλουν στην απαλλαγή των μεταφορών από τις αν- 
θρακούχες εκπομπές και να ενισχύσουν τις περιβαλλο¬ 
ντικές επιδόσεις του εν λόγω τομέα, αποτελούμενα από: 

α) ηλεκτρική ενέργεια που καταναλώνεται σε όλους 
τους τύπους ηλεκτρικών οχημάτων, 

β) υδρογόνο, 

γ) φυσικό αέριο, περιλαμβανομένου του βιομεθανίου, 
σε αέρια μορφή (συμπιεσμένο φυσικό αέριο - ΈΝ6) και 
σε υγροποιημένη μορφή (υγροποιημένο φυσικό αέριο - 
ΕΝ Ο), 

δ) υγροποιημένο πετρελαϊκό αέριο (υγραέριο - ΕΡΟ), 

ε) μηχανική ενέργεια από αποθήκευση επί οχήματος/ 
πηγές επί οχήματος, συμπεριλαμβανομένης της απορ- 
ριπτόμενης θερμότητας, 

- “όχημα με εναλλακτικά καύσιμα”, όχημα με κινητήρα 
που τροφοδοτείται εξ ολοκλήρου ή εν μέρει από εναλ¬ 
λακτικό καύσιμο και το οποίο έχει εγκριθεί στο πλαίσιο 
της οδηγίας 2007/46/ΕΚ (ενσωματώθηκε στην εθνική νο¬ 
μοθεσία με την υπ' αριθμ. 29949/1841/2009 απόφαση), 

- “διατροπικές μεταφορές”: 

α) οι συνδυασμένες μεταφορές που ορίζονται στο 
άρθρο 2 του π.δ. 431/1995 (Α' 245) των οποίων γίνεται 
χρήση στη μεταφορά ενός ή περισσότερων εμπορευμα¬ 
τοκιβωτίων ή κινητών αμαξωμάτων μέγιστου συνολικού 
μήκους έως 45 ποδών, ή 

β) οι μεταφορές των οποίων γίνεται χρήση στη μετα¬ 
φορά ενός ή περισσότερων εμπορευματοκιβωτίων ή 
κινητών αμαξωμάτων μέγιστου συνολικού μήκους έως 
45 ποδών, που χρησιμοποιούν θαλάσσιες μεταφορές, 
εφόσον η απόσταση της αρχικής ή της τελικής οδικής 
διαδρομής δεν υπερβαίνει τα 150 Κιη στο έδαφος της 
Ένωσης. 

Για διατροπικές μεταφορές, ο πλησιέστερος κατάλλη¬ 
λος τερματικός σταθμός που παρέχει υπηρεσία, όπως 
ορίζεται στο άρθρο 2 του π.δ. 431 /1995 (Α' 245), μπορεί 
να βρίσκεται σε άλλο κράτος μέλος από εκείνο στο οποίο 
έχει φορτωθεί ή εκφορτωθεί η αποστολή, 

- “φορτωτής”, νομική οντότητα ή φυσικό ή νομικό 
πρόσωπο που κατονομάζεται στη φορτωτική ή σε ισο¬ 


δύναμο έγγραφο μεταφοράς (όπως φορτωτική “μεταβί¬ 
βασης”) ως φορτωτής και/ή στο όνομα ή για λογαριασμό 
του οποίου έχει συναφθεί σύμβαση μεταφοράς με τη 
μεταφορική εταιρεία.» 

β)Το δεύτερο εδάφιο, αντικαθίσταται από το ακόλουθο: 

«Όλες οι επιτρεπόμενες μέγιστες διαστάσεις που πε¬ 
ριλαμβάνονται στο παράρτημα I του παρόντος διατάγ¬ 
ματος μετρώνται σύμφωνα με το παράρτημα I της υπ' 
αριθμ. 29949/1841/2009 κοινής υπουργικής απόφασης 
ενσωμάτωσης της οδηγίας 2007/46/ΕΚ στην εθνική νο¬ 
μοθεσία, χωρίς θετικό περιθώριο ανοχής». 

3) Το άρθρο 5 τροποποιείται ως εξής: 

α) Το τέταρτο και πέμπτο εδάφιο της παραγράφου 4 
διαγράφονται. 

β) Η παράγραφος 6 διαγράφεται. 

4) Το άρθρο 6 αντικαθίσταται ως εξής: 

«Άρθρο 6 

Τα αρθρωτά οχήματα που τέθηκαν σε κυκλοφορία 
πριν από την 1η Ιανουάριου 1991 και τα οποία δεν 
πληρούν τις διατάξεις των σημείων 1.6 και 4.4 του πα¬ 
ραρτήματος I, θεωρείται ότι συμμορφώνονται προς τις 
διατάξεις αυτές για τους σκοπούς του άρθρου 4 εφόσον 
δεν υπερβαίνουν το συνολικό μήκος των 15,50 μέτρων.». 

5) Τα άρθρα 9 και 10 αναριθμούνται σε άρθρα 17 και 
18 αντίστοιχα 

6) Μετά το άρθρο 8 προστίθενται τα ακόλουθα άρθρα: 

«Άρθρο 9 

«Άρθρο 86» της παραγράφου 6 του άρθρου 1 της 

οδηγίας 2015/719/ΕΕ) 

1. Προκειμένου να βελτιωθεί η ενεργειακή τους από¬ 
δοση, οχήματα ή συνδυασμοί οχημάτων εξοπλισμένα 
με αεροδυναμικές διατάξεις που πληρούν τις απαιτή¬ 
σεις που προβλέπονται στις παραγράφους 2 και 3 και 
συμμορφώνονται με την οδηγία 2007/46/ΕΚ μπορούν 
να υπερβαίνουν τα μέγιστα μήκη που προβλέπει το πα¬ 
ράρτημα I σημείο 1.1 του παρόντος διατάγματος, ώστε 
να είναι δυνατή η προσθήκη τέτοιων διατάξεων στο πίσω 
μέρος οχημάτων ή συνδυασμών οχημάτων. Οχήματα ή 
συνδυασμοί οχημάτων που είναι εξοπλισμένα με τέτοιες 
διατάξεις συμμορφώνονται με το παράρτημα I σημείο 
1.5 του παρόντος διατάγματος και τυχόν υπέρβαση των 
ανώτατων μηκών δεν επιφέρει αύξηση του μήκους φόρ- 
τωσης αυτών των οχημάτων ή συνδυασμών οχημάτων. 

2. Πριν διατεθούν στην αγορά, οι αεροδυναμικές δι¬ 
ατάξεις που αναφέρονται στην παράγραφο 1 και υπερ¬ 
βαίνουν σε μήκος τα 500 ιγμτι εγκρίνονται κατά τύπο 
σύμφωνα με τους κανόνες για την έγκριση τύπου στο 
πλαίσιο της οδηγίας 2007/46/ΕΚ (ενσωματώθηκε στην 
εθνική νομοθεσία με την υπ' αριθμ. 29949/1841/2009 
κοινή υπουργική απόφαση). 

3. Οι αεροδυναμικές διατάξεις που αναφέρονται στην 
παράγραφο 1 πληρούν τους ακόλουθους όρους λειτουρ¬ 
γίας: 

α) σε περιστάσεις υπό τις οποίες η ασφάλεια άλλων 
χρηστών του οδικού δικτύου ή του οδηγού τίθεται σε 
κίνδυνο, ο οδηγός προχωρεί σε ανάσυρση, αναδίπλωση 
ή αφαίρεση των διατάξεων αυτών 

β) η χρήση τους στις αστικές και υπεραστικές οδικές 
υποδομές λαμβάνει υπόψη τα ειδικά χαρακτηριστικά πε¬ 
ριοχών όπου η ταχύτητα είναι μικρότερη ή ίση με 50Κιη 
ανά ώρα και όπου είναι πιθανότερο να υπάρχουν ευά¬ 
λωτοι χρήστες του οδικού δικτύου· και 

γ) η χρήση τους είναι συμβατή μετιςδιατροπικές μετα¬ 
φορές και, συγκεκριμένα, η ανάσυρση/αναδίπλωσή τους 
δεν επιφέρει υπέρβαση του μέγιστου επιτρεπόμενου 
μήκους των οχημάτων μεγαλύτερη των 20 ειη. 

4. Η παράγραφος 1 εφαρμόζεται από την ημερομηνία 
μεταφοράς ή εφαρμογής των αναγκαίων τροποποιήσε¬ 
ων των πράξεων που αναφέρονται στην παράγραφο 2 
του άρθρου 8β της οδηγίας 96/53/ΕΚ όπως προστέθη¬ 
κε με την οδηγία 2015/719/ΕΕ και μετά την έκδοση των 
εκτελεστικών πράξεων που αναφέρονται στην παρά¬ 
γραφο 4 του ίδιου άρθρου της οδηγίας. 

Άρθρο 10 

(«Άρθρο 9α» της παραγράφου 6 του άρθρου 1 
της οδηγίας 2015/719/ΕΕ) 

1. Προκειμένου να βελτιωθεί η ενεργειακή απόδοση, 
ιδίως όσον αφορά τις αεροδυναμικές επιδόσεις των θα¬ 
λάμων οδήγησης, καθώς και η οδική ασφάλεια, οχήματα 
ή συνδυασμοί οχημάτων που πληρούν τις απαιτήσεις 
της παραγράφου 2 και συμμορφώνονται με την οδηγία 
2007/46/ΕΚ μπορούν να υπερβαίνουν τα μέγιστα μήκη 
που προβλέπει το παράρτημα I σημείο 1.1 του παρόντος 
διατάγματος, εάν ο θάλαμος οδήγησης τους παρέχει βελ¬ 
τιωμένες αεροδυναμικές επιδόσεις, ενεργειακή απόδοση 
και επιδόσεις ασφαλείας. Οχήματα ή συνδυασμοί οχη¬ 
μάτων εξοπλισμένα με τέτοιους θαλάμους οδήγησης 
συμμορφώνονται με το παράρτημα I σημείο 1.5 του πα¬ 
ρόντος διατάγματος και τυχόν υπέρβαση των ανώτατων 
μηκών δεν επιφέρει αύξηση της μεταφορικής ικανότητας 
αυτών των οχημάτων. 

2. Τα οχήματα που αναφέρονται στην παράγραφο 1 
εγκρίνονται σύμφωνα με τους κανόνες για την έγκριση 
τύπου στο πλαίσιο της οδηγίας 2007/46/ΕΚ (η οποία εν¬ 
σωματώθηκε στην εθνική νομοθεσία με την υπ' αριθμ. 
29949/1841/2009 κοινή υπουργική απόφαση). 

3. Η παράγραφος 1 εφαρμόζεται αφού συμπληρωθούν 
τρία έτη από την ημερομηνία μεταφοράς ή εφαρμογής 
των αναγκαίων τροποποιήσεων των πράξεων που ανα- 
φέρονται στην παράγραφο 2 του άρθρου 9α της οδηγίας 
96/53/ΕΚ όπως προστέθηκε με την οδηγία 2015/719/ΕΕ, 
κατά περίπτωση. 

Άρθρο 11 

(«Άρθρο 106» της παραγράφου 8 του άρθρου 1 
της οδηγίας 2015/719/ΕΕ) 

Το μέγιστο επιτρεπόμενο βάρος των οχημάτων με 
εναλλακτικά καύσιμα είναι εκείνο που ορίζεται στο πα¬ 
ράρτημα I σημεία 2.3.1,2.3.2 και 2.4. 

Τα οχήματα με εναλλακτικά καύσιμα συμμορφώνονται 
επίσης με τα μέγιστα επιτρεπόμενα όρια βάρους ανά 
άξονα που καθορίζονται στο παράρτημα I σημείο 3. 

Το επιπλέον βάρος που απαιτούν τα οχήματα με 
εναλλακτικά καύσιμα ορίζεται βάσει των εγγράφων 
τεκμηρίωσης που παρέχει ο κατασκευαστής κατά την 
έγκριση του εν λόγω οχήματος. Το εν λόγω επιπλέον 


βάρος επισημαίνεται στα επίσημα αποδεικτικά που 
απαιτούνται βάσει του άρθρου 7. 

Άρθρο 12 

(«Άρθρο 10γ» της παραγράφου 8 του άρθρου 1 
της οδηγίας 2015/719/ΕΕ) 

Επιτρέπεται υπέρβαση των μέγιστων μηκών που κα¬ 
θορίζονται στο παράρτημα I σημείο 1.1, όταν συντρέχει 
περίπτωση δυνάμει του άρθρου 10 παράγραφος 1, και 
της μέγιστης απόστασης που καθορίζεται στο παράρτη¬ 
μα I σημείο 1.6 κατά 15 ειη για οχήματα ή συνδυασμούς 
οχημάτων που εκτελούν μεταφορές εμπορευματοκιβω¬ 
τίων 45 ποδών ή κινητών αμαξωμάτων 45 ποδών, κενών 
ή φορτωμένων, στην περίπτωση που η οδική μεταφορά 
του οικείου εμπορευματοκιβωτίου ή του οικείου κινητού 
αμαξώματος αποτελεί μέρος διατροπικής μεταφοράς. 

Άρθρο 13 

(«Άρθρο 10δ» της παραγράφου 8 του άρθρου 1 
της οδηγίας 2015/719/ΕΕ) 

1. Έως τις 27 Μάίου 2021 καθορίζονται, με την κοινή 
υπουργική απόφαση που προβλέπεται στην παράγραφο 
3 του άρθρου 4Β του ν. 3446/2006 (ΦΕΚ Α'49/10-03-2006) 
όπως ισχύει, ειδικά μέτρα με σκοπό να εντοπιστούν οχή¬ 
ματα ή συνδυασμοί οχημάτων σε κυκλοφορία που είναι 
πιθανό να υπερβαίνουν το μέγιστο επιτρεπόμενο βάρος 
και συνεπώς πρέπει να ελεγχθούν από τις αρμόδιες αρχές 
ελέγχου του ν. 3446/2006 για να εξασφαλιστεί η συμμόρ¬ 
φωση τους με το παρόν διάταγμα. Τα ειδικά αυτά μέτρα 
υλοποιούνται με τη βοήθεια αυτόματων συστημάτων 
που τοποθετούνται στις οδικές υποδομές ή μέσω εξο¬ 
πλισμού ζύγισης επί του οχήματος, ο οποίος είναι εγκα¬ 
τεστημένος στα οχήματα σύμφωνα με την παράγραφο 3. 

Όταν χρησιμοποιούνται αυτόματα συστήματα για τη 
διαπίστωση παραβάσεων του παρόντος διατάγματος και 
την επιβολή κυρώσεων, τα αυτόματα συστήματα αυτά 
είναι πιστοποιημένα. Όπου τα αυτόματα συστήματα 
χρησιμοποιούνται μόνο για σκοπούς ταυτοποίησης, δεν 
απαιτείται να πιστοποιηθούν. 

2. Διενεργείται κάθε ημερολογιακό έτος ενδεδειγμένος 
αριθμός ελέγχων του βάρους των οχημάτων ή συνδυ¬ 
ασμών οχημάτων που κυκλοφορούν, ανάλογο με τον 
συνολικό αριθμό οχημάτων που ελέγχονται κάθε έτος 
στην ελληνική επικράτεια. 

3.0 εξοπλισμός ζύγισης επί του οχήματος που προβλέ- 
πεται στην παράγραφο 1 είναι ακριβής και αξιόπιστος, 
πλήρως διαλειτουργικός και συμβατός με όλους τους 
τύπους οχημάτων. 

4. Με την απόφαση της παραγράφου 1 καθορίζονται 
επίσης οι όροι και οι λεπτομέρειες εφαρμογής του πα¬ 
ρόντος άρθρου. 

Άρθρο 14 

(«Άρθρο 10ε» της παραγράφου 8 του άρθρου 1 
της οδηγίας 2015/719/ΕΕ) 

Κατά των παραβατών του παρόντος επιβάλλονται από 
τις αρμόδιες αρχές οι κυρώσεις που προβλέπονται στο 
ν. 3446/2006 (ΦΕΚ Α'49/10-03-2006) όπως ισχύει και 
στον Κώδικα Οδικής Κυκλοφορίας όπως κυρώθηκε με 
τον ν. 2696/1999 (ΦΕΚ Α' 57/23-03-1999). 

Άρθρο 15 

(«Άρθρο 10στ» της παραγράφου 8 του άρθρου 1 
της οδηγίας 2015/719/ΕΕ) 

1. Για τη μεταφορά εμπορευματοκιβωτίων και κινητών 
αμαξωμάτων: 

α) Ο φορτωτής χορηγεί στον μεταφορέα, στον οποίο 
αναθέτει την μεταφορά, δήλωση του βάρους του μεταφε- 
ρόμενου εμπορευματοκιβωτίου ή κινητού αμαξώματος, 
β) ο μεταφορέας εφοδιάζει τον οδηγό που διενεργεί τη 
μεταφορά με όλα τα συνοδευτικά έγγραφα τεκμηρίωσης 
που παρέχει ο φορτωτής. 

2. Η πλήρης συμπλήρωση του δελτίου παραδόσεως 
της Σύμβασης επί του συμβολαίου για τη διεθνή μεταφο¬ 
ρά εμπορευμάτων οδικώς ((Ιοηνθηΐίοη οη ΐάθ (ΙοηΙΤΒεΐ 
Γογ ΐήε ΙηΐθΓΠΒΐίοηθΙ ΟθΓΝΒςθ οΓ Οοοά5 άγ Ροθά, (Ι.Μ.Κ.) 
όπως κυρώθηκε με τον ν. 559/1977 (Α'78) θεωρείται 
επαρκής τεκμηρίωση για τις ανάγκες εφαρμογής του 
παρόντος άρθρου. 

3. Όταν οι πληροφορίες που αναφέρονται στην πα¬ 
ράγραφο 1 είναι ελλιπείς ή ανακριβείς, ή ο οδηγός δεν 
επιδεικνύει τη δήλωση της παραγράφου 1, επιβάλλονται 
οι διοικητικές κυρώσεις που προβλέπονται στις κοινές 
υπουργικές αποφάσεις που εκδίδονται κατ' εξουσιοδό¬ 
τηση της παραγράφου 2 του άρθρου 4Β του ν. 3446/2006 
(Α'49). Μέχρι την έκδοση των κοινών υπουργικών απο¬ 
φάσεων επιβάλλεται, σε περίπτωση διαπίστωσης των 
παραβάσεων αυτών, στο φορτωτή και στο μεταφορέα 
πρόστιμο εξακοσίων (600) ευρώ. Όταν το όχημα ή ο συν¬ 
δυασμός οχημάτων είναι υπερφορτωμένο/ος, οι ανωτέ¬ 
ρω κυρώσεις επιβάλλονται πέραν των προβλεπόμενων 
κυρώσεων που επιβάλλονται για την παράβαση της 
υπέρβασης των μέγιστων βαρών. 

Άρθρο 16 

(«Άρθρο 10ζ» της παραγράφου 8 του άρθρου 1 
της οδηγίας 2015/719/ΕΕ) 

Ανά διετία και το αργότερο μέχρι τις 30 Σεπτεμβρίου 
του έτους που ακολουθεί τη λήξη της αντίστοιχης διετίας, 
οι αρμόδιες υπηρεσίες του Υπουργείου Υποδομών και 
Μεταφορών διαβιβάζουν στην Επιτροπή τις αναγκαίες 
πληροφορίες όσον αφορά: 

α) τον αριθμό των ελέγχων που διενεργήθηκαν κατά 
τα προηγούμενα δύο ημερολογιακά έτη, και 
β) τον αριθμό των οχημάτων ή συνδυασμό οχημάτων 
που βρέθηκαν υπερφορτωμένα.» 

7) Το παράρτημα I του άρθρου 9 που αναριθμείται σε 
άρθρο 17 τροποποιείται ως εξής: α) Το σημείο 1.2 στοι¬ 
χείο α) αντικαθίσταται από το ακόλουθο κείμενο: 

«α) οχήματα οποιουδήποτε τύπου εκτός των οχημά¬ 
των που αναφέρονται στο στοιχείο β): 2,55 ιτι». 

β) Το σημείο 1.2 στοιχείο β) αντικαθίσταται από το 
ακόλουθο κείμενο: 

«β) υπερκατασκευές οχημάτων με κλιματισμό ή με- 
ταφερόμενων από οχήματα εμπορευματοκιβωτίων ή 
κινητών αμαξωμάτων με κλιματισμό: 2,60 ιη». 

γ) Το σημείο 2.2.2 στοιχείο γ) αντικαθίσταται από το 
ακόλουθο κείμενο: 

γ) Διαξονικό μηχανοκίνητο όχημα μετριαξονικό ημιρυ- 
μουλκούμενο που μεταφέρει, στο πλαίσιο διατροπικών 


μεταφορών, ένα ή περισσότερα εμπορευματοκιβώτια 
ή κινητά αμαξώματα, μέγιστου συνολικού μήκους έως 
45 ποδών: 42 ΐ». 

δ) Στο σημείο 2.2.2, προστίθεται το ακόλουθο στοιχείο: 

«δ) Τριαξονικό μηχανοκίνητο όχημα με διαξονικό ή 
τριαξονικό ημι-ρυμουλκούμενο που μεταφέρει, στο 
πλαίσιο διατροπικών μεταφορών, ένα ή περισσότερα 
εμπορευματοκιβώτια ή κινητά αμαξώματα, μέγιστου 
συνολικού μήκους έως 45 ποδών: 44 ΐ». 

ε) Το σημείο 2.3.1 αντικαθίσταται από το ακόλουθο 
κείμενο: 

«2.3.1. Διαξονικό μηχανοκίνητα οχήματα εκτός από 
τα λεωφορεία: 18 ΐ 

Διαξονικά μηχανοκίνητα οχήματα με εναλλακτικά καύ¬ 
σιμα εκτός από λεωφορεία: το μέγιστο επιτρεπόμενο 
βάρος των 18 τόνων αυξάνεται κατά το επιπλέον βάρος 
που απαιτείται για την εναλλακτική τεχνολογία καυσίμων 
με ανώτατο όριο τον 1 τόνο. 

Διαξονικά λεωφορεία: 19,5 ΐ». 

στ) Το σημείο 2.3.2 αντικαθίσταται από το ακόλουθο 
κείμενο: 

«2.3.2.Τριαξονικό μηχανοκίνητα οχήματα: 25 τόνοι, ή 
26 τόνοι όταν ο κινητήριος άξονας είναι εξοπλισμένος με 
διπλά ελαστικά και αερανάρτηση ή ανάρτηση αναγνω¬ 
ρισμένη ως ισοδύναμη εντός της Ένωσης, όπως ορίζεται 
στο παράρτημα II, ή όταν κάθε άξονας οδήγησης είναι 
εξοπλισμένος με διπλά ελαστικά και το μέγιστο βάρος 
κάθε άξονα δεν υπερβαίνει τους 9,5 τόνους. 

Τριαξονικό μηχανοκίνητα οχήματα με εναλλακτικά καύ¬ 
σιμα:™ μέγιστο επιτρεπόμενο βάρος των 25 τόνων, ή 26 
τόνων όταν ο κινητήριος άξονας είναι εξοπλισμένος με 
διπλά ελαστικά και αερανάρτηση ή ανάρτηση αναγνω¬ 
ρισμένη ως ισοδύναμη εντός της Ένωσης, όπως ορίζεται 
στο παράρτημα II, ή όταν κάθε άξονας οδήγησης είναι 
εξοπλισμένος με διπλά ελαστικά και το μέγιστο βάρος 
κάθε άξονα δεν υπερβαίνει τους 9,5 τόνους, αυξάνεται 
κατά το επιπλέον βάρος που απαιτείται για την τεχνολογία 
εναλλακτικών καυσίμων με ανώτατο όριο τον 1 τόνο». 

ζ) Το σημείο 2.4 αντικαθίσταται από το ακόλουθο κεί¬ 
μενο: 

«2.4. Τριαξονικό αρθρωτά λεωφορεία: 28 ΐ 

Τριαξονικό αρθρωτά λεωφορεία με εναλλακτικά καύσι¬ 
μα: το μέγιστο επιτρεπόμενο βάρος των 28 τόνων αυξάνε¬ 
ται κατά το επιπλέον βάρος που απαιτείται για την εναλλα¬ 
κτική τεχνολογία καυσίμων με ανώτατο όριο τον 1 τόνο». 

Άρθρο 2 

Η ισχύς της παρούσας απόφασης αρχίζει από τις 7 Μαΐ- 
ου 2017, εκτός των διατάξεων 14 και 15 που προβλέπουν 
κυρώσεις και ισχύουν από τη δημοσίευση της παρούσας 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2017 

Οι Υπουργοί 

